Eyvind Vesselbo (V), 2004-01-29:
Der er nogle gode tanker i det her forslag, men sådan som vi ser det, realiseres tankerne bare ikke på den rigtige måde gennem forslaget.
Det er nemlig ikke staten, der skal bestemme, hvilke kulturaktiviteter der skal være i den enkelte kommune.
Hvis en kommune ønsker at oprette en kulturskole, kan den jo bare gøre det, og som kulturministeren meget rigtigt sagde, er der i dag allerede mange kommuner, som har gjort det.
Så kommunerne kan altså godt selv finde ud af at gøre det, uden at staten kommer og blander sig.
, hvis de altså mener, at det er noget, de gerne vil prioritere.
Forslaget har, synes jeg, et problem.
Det drejer sig om finansieringen - det var ministeren også inde på - idet de tre af forslagsstillere, De Radikale, SF og Enhedslisten, overhovedet ikke har prioriteret denne indsats i finanslov
for 2004
Jeg ved ikke, om det er, fordi man har sovet i timen, da man lavede finanslov, eller om det faktisk er sådan, at man ikke prioriterer det særlig højt, men det har ikke været inde i billedet og var ikke med på forslaget til finanslov for 2004.
Nu er det pludselig dukket op, og så hopper man på det.
Derimod har Socialdemokratiet afsat nogle penge til sådan en ordning, nemlig 5 mio. kr., men det kan vel ikke være de samlede udgifter på det statslige område, så der mangler noget, nemlig hvor meget det koster.
Man sætter en sjat på 5 mio. kr. af, hvilket enhver kan se ikke er nok til at realisere tankerne, for man foreslår jo, at kulturskolerne opnår statslig støtte, der svarer til et niveau for støtten til musikskolerne.
Hvis dette forslag var alvorligt ment, havde man også sat penge af til det i sin finanslov.
Vi kan faktisk blive lidt i tvivl om, hvorvidt forslaget er alvorligt ment.
Det er et rigtig godt forslag, men det er svært at se, at det er alvorligt ment, når man ikke også vil finansiere det.
Der er partier, som slet ikke har sat penge af, og det må jo undre. Er det pludselig noget, man kommer til at tænke på, lige efter at finansloven er vedtaget?
Samtidig ville det have den fordel, at de udøvende kunstnere i langt højere grad ville have mulighed for at få en indtægt ved siden af det kunstneriske arbejde.
I stedet for at oprette en ny institution kunne man som nævnt bruge den, vi har i forvejen, nemlig folkeskolen.
Det er vigtigt, at kulturen og kunsten bliver en integreret del af livet i det danske samfund, og her kunne folkeskolen have en meget større rolle, end tilfældet er i dag, ved at bruge kunstnerne og ved at bruge kulturen som en integreret del i folkeskolen. Jeg er ganske klar over den debat, der har været om nogle nye læseplaner, hvor det for nogle kunne virke, som om der er strammet til i forhold til de musisk-kreative fag.
Men der er dog alligevel muligheder, og jeg synes, at man skulle bruge mulighederne i folkeskolen i stedet for at lave en institution ved siden af, som skal have ekstra penge, og som ligger uden for folkeskolens regi. Vi kan derfor ikke støtte forslaget, da vi mener, det er en kommunal opgave at prioritere den foreslåede aktivitet, og vi i øvrigt også mener, at det er forkert, hvis staten skal gå ind og finansiere kulturskoler, der ligger uden for folkeskolens regi.
Hvis kommunerne gerne vil gøre det, så synes jeg, det er en rigtig god idé, og det kan man jo så opfordre dem til.